אינוורסיה כרומוזומלית Chromosomal inversion הנה מצב של שינוי גנטי בו מקטע של אחד הכרומוזומים מתהפך. בחלק מהכרומוזומים מדובר על תופעה לא נדירה אשר גם במרבית המקרים אין לה משמעות קלינית (למשל בכרומוזומים 2, 9 ו–17).
עם זאת במקרים בהם האינוורסיה נוצרת אצל העובר כשינוי חדש שאינו מורש מההורים ובכרומוזומים אחרים מ–2, 9 ו–17 יש סיכון ממשי שהיא תגרום לבעיות ומומים בעובר.
התופעה של עובר קטן מהרגיל יכולה להיגרם ממגוון סיבות וביניהם אף בעיה בשליה שאחראית על אספקת המזון לעובר אך היא יכולה גם לרמז על אפשרות של בעיה גנטית בעובר.
בכל מקרה הרופא אשר ביצע את מעקב ההריון היה צריך להסביר לך על האפשרות של ביצוע בדיקת מי שפיר ואם לא עשה זאת יתכן ויש עילה לתביעת רשלנות רפואית, שכן בבדיקת מי שפיר הכוללת צ'יפ גנטי ניתן היה לאבחן את האינוורסיה בעובר ולהסביר לכם על הסיכון שלעובר יהיה עיכוב התפתחותי או מוגבלויות ולתת לכם את האפשרות להחליט כיצד לנהוג באשר להמשך ההריון.